סטנלי קוניץ

סטנלי קוניץ  (אנגלית: Stanley Kunitz; ), משורר יהודי-אמריקאי, מתרגם, מבקר ועורך בלשון האנגלית.

ביוגרפיה
קוניץ  נולד בווסטר, מסצ'וסטס, ארצות הברית, למשפחה יהודית מהמעמד הבינוני, מהגרים מליטא. למד באוניברסיטת הרווארד, סיים את לימודי התואר הראשון שלו בשנת 1926, ואת לימודי המוסמך בשנת 1927. הוא ויתר על לימודי הדוקטורט שלו, כיוון שבעת לימודיו עדיין נהגה אפליה כנגד יהודים, ונאמר לו שתלמידים אמריקאים צעירים לא ישמחו ללמוד אנגלית מפיו של מורה יהודי.

קוניץ יצא לניו יורק, והחל את עבודתו כעורך וככותב ביוגרפיות. ספר שיריו הראשון, Intelectual Things, יצא לאור בשנת 1930. ספר זה התקבל בקרירות על ידי הקהל והביקורת, וחלפו עוד 14 שנה, עד שפרסם את ספר שיריו השני.

סטנלי קוניץ שירת בצבא האמריקאי בעת מלחמת העולם השנייה, ובתום המלחמה חזר לעבודתו כעורך בכיר בהוצאת ספרים, ככותב ביוגרפיות וכמרצה על שירה בקמפוסים שונים. הוא זכה בפרס פוליצר על עבודתו בשנת 1958. בגיל מבוגר מאוד, בהיותו בן 95, זכה גם לתואר "משורר החצר" האמריקאי, מעין משרת היועץ השירי של הקונגרס. קוניץ היה נשוי שלוש פעמים והיה אב לבת. הייתה לו פרשת אהבים ארוכה וקשה עם המשוררת ג'יין גאריגו.

כמתרגם לאנגלית, התמסר סטנלי קוניץ לתרגום שירתם של גדולי השירה הרוסית. הוא תרגם משיריהם של אוסיפ מנדלשטם, יבגני יבטושנקו, אנה אחמטובה, אנדריי ווזנסנסקי ובלה אחמדולינה. ספרי שירתו נתרגמו לכמה לשונות. לעברית תורגמו כמה משיריו בידי המשורר והמתרגם משה דור, שגם כינס מהם באנתולוגיה שהוציא.

הוא התפרסם בעת מלחמת וייטנאם, בעמדותיו הפציפיסטיות ובהתנגדותו למלחמה. לימים התנגד גם למעורבות אמריקאית במלחמה בעיראק ובארצות מרכז אמריקה.

לקראת יום הולדתו המאה יזמו ידידיו, משוררים ומתרגמים, מיזם רב-לשוני, שבו יתורגם אחד משיריו לאחת מתוך מאה לשונות העולם.

קוניץ  נפטר במנהטן, ניו יורק, ב-14 במאי 2006.

שיר לדוגמה של סטנלי קוניץ

מתוך: "עץ המבחן, 1962"

לקריאה נוספת 
 משה דור, משוררים אינם רצים בלהקות, שיחות עם סופרים, ספרית פועלים, תל אביב, 1985. בספר מביא משה דור מבחר ראיונות עם משוררים וסופרים מהארץ ומהעולם, ובהם גם ראיון עם סטנלי קוניץ.

קישורים חיצוניים 

 

סגל אוניברסיטת קולומביה
משוררים אמריקאים
משוררים יהודים
פציפיסטים אמריקאים
פציפיסטים יהודים
מתרגמים אמריקאים
מתרגמים יהודים
בוגרי אוניברסיטת הרווארד
אמריקאים ממוצא יהודי-ליטאי
זוכי פרס פוליצר: שירה
אמריקאים שנולדו ב-1905
אמריקאים שנפטרו ב-2006
זוכי המדליה הלאומית לאמנויות